VÝBEROVÉ KRITÉRIÁ

Názov výberového kritéria	Popis	
1 Minimálny počet bodov v rámci skupiny hodnotiacich kritérií	V rámci skupiny hodnotiacich kritérií je stanovená prahová hodnota, teda minimálny počet bodov, ktorý musí hodnotiteľ prideliť v danej skupine, aby žiadosť o NFP splnila stanovený limit. Minimálny počet bodov, ktoré je potrebné získať v rámci príslušnej skupiny hodnotiacich kritérií je 50 %. V prípade, že žiadosť o NFP získa potrebný počet bodov u obidvoch hodnotiteľov, považuje sa toto kritérium za splnené. Ak žiadosť o NFP nezíska potrebný počet bodov ani u jedného hodnotiteľa, prvé výberové kritérium sa považuje za nesplnené. Ak u jedného hodnotiteľa bude kritérium splnené a u druhého nie, vzniká povinnosť vypracovať tretí posudok, ktorý bude rozhodujúci. Tretieho hodnotiteľa vyberie riadiaci orgán rovnakým spôsobom ako prvého a druhého hodnotiteľa. Z tohto výberového procesu vyhotoví zápisnicu. Ak tretí hodnotiteľ pridelí v danej skupine nižší počet bodov ako je prahová hodnota, prvé výberové kritérium sa považuje za nesplnené. V prípade, že žiadosť o NFP získa u tretieho hodnotiteľa potrebný počet bodov, považuje sa toto kritérium za splnené.
	
2 Celkový počet bodov	Pre splnenie požiadaviek odborného hodnotenia žiadostí o NFP je potrebné získať minimálne 60 % celkového počtu bodov. Hodnota celkového počtu bodov sa vypočíta ako nasledovný podiel: súčet počtu bodov u jednotlivých hodnotiteľov/počet hodnotiteľov. V prípade, ak je žiadosť o NFP vyradená podľa výberového kritéria 2 Celkový počet bodov, je žiadosť automaticky zamietnutá.